**Impresii**

*Steluța Căciun*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Impresii

Steluța CRĂCIUN

Ca la-nceputuri ape nasc pământuri

și-n plaure fecunde se sugușă,

egretele se nalță peste vânturi,

iar pelicanii poartă lotci în gușă.

Foșnește stufărișul a uscare -

șerpii-și înnoadă rădăcini în coadă,

fantastice capturi în așteptare

visează zborul ultim înspre nadă.

Pe grinduri în perpetuă mișcare,

păzesc mistreții, argintindu-și colții,

e veșnic pândă, veșnică vânare -

holbații pești se-ascund în largul bolții.

Albastru, verde, apoi iar albastru -

doar nuferii țin albul în petale;

necunoscut, în taină de sihastru,

spre mare, Dumnezeu croiește cale.